CELEX: C2005/217/60
Language: hu
Date: 2005-09-03 00:00:00
Title: C-294/05. sz. ügy: Az Európai Közösségek Bizottsága által a Svéd Királyság ellen 2005. július 20-án benyújtott kereset

3.9.2005   
            
            
               HU
            
            
               Az Európai Unió Hivatalos Lapja
            
            
               C 217/31
            
         Az Európai Közösségek Bizottsága által a Svéd Királyság ellen 2005. július 20-án benyújtott kereset
   (C-294/05. sz. ügy)
   (2005/C 217/60)
   Az eljárás nyelve: svéd
   Az Európai Közösségek Bizottsága (képviseli: L. Störm van Lier és G. Wilms, meghatalmazotti minőségben, kézbesítési cím: Luxembourg) 2005. július 20-án keresetet nyújtott be az Európai Közösségek Bíróságához a Svéd Királyság ellen.
   A felperes keresetében azt kéri, hogy a Bíróság:
   
               1)
            
            
               állapítsa meg, hogy mivel az 1998. január 1. és 2002. december 31. közötti időszakban nem számolta el és nem írta jóvá a hadianyagok és a polgári, valamint katonai célokra egyaránt hasznosítható termékek behozatalából származó saját forrásokat és nem fizette meg az erre vonatkozó késedelmi kamatot, a Svéd Királyság nem teljesítette a 2000. május 31. előtti időszak tekintetében, a Közösségek saját forrásainak rendszeréről szóló 88/376/EGK, Euratom határozat végrehajtásáról szóló, 1989. május 29-i 1552/89/EGK, Euratom tanácsi rendelet, az ezt követő időszak tekintetében pedig a Közösségek saját forrásainak rendszeréről szóló 94/728/EK, Euratom határozat végrehajtásáról szóló, 2000. május 22-i 1150/2000/EK, Euratom tanácsi rendelet 2., 9., 10. és 11. cikkei alapján fennálló kötelezettségeit.
            
         
               2)
            
            
               kötelezze a Svéd Királyságot a költségek viselésére.
            
         Jogalapok és fontosabb érvek:
   Az 1998. január 1. és 2002. december 31. közötti időszakban a Svéd Királyság nem számolta el és nem írta jóvá a hadianyagok és a polgári, valamint katonai célokra egyaránt hasznosítható termékek behozatalából származó saját forrásokat és nem fizette meg az erre vonatkozó késedelmi kamatot. A svéd kormány álláspontja szerint, az EK 296. cikk (1) bekezdésének b) pontja értelmében a tagállamok egyoldalúan előírhatják a hadianyagok, valamint a vegyes (polgári és katonai) célokra hasznosítható termékek behozatalának vámmentességét a nemzetvédelmi gazdálkodással kapcsolatos okok alapján, megőrizhetik a nemzetvédelmi tikokat, illetve tiszteletben tarthatják a katonai biztonságra vonatkozó garanciák terén kötött nemzetközi szerződéseket. A Bizottság véleménye szerint a tagállam nem hivatkozhat az EK 296. cikk (1) bekezdésének b) pontjára a közösségi költségvetés saját forrásai csökkentésének igazolására. Mindenesetre, a tagállam kötelezettsége azt bizonyítani, hogy a hadianyagok, valamint a vegyes célokra hasznosítható termékek vámmentessége, és következésképpen a saját források elszámolásának és jóváírásának elmaradása, szükséges a nemzetbiztonságával összefüggő alapvető érdekek védelme érdekében. A Bizottság álláspontja szerint a Svéd Királyság ezt nem bizonyította kellőképpen.